ชั้นใต้ดินเซ็นทรัลแจ้งวัฒนะ มีการทำ food court ใหม่ ร้านใส่นมจะอยู่ใกล้ๆกันบริเวณโซนขายอาหารหน้า Tops

ร้านนี้มีหลายสาขา เราเคยไปทานที่สาขาตรง Big C กับฝั่งตรงข้ามเมเจอร์ปากเกร็ดมาละ เลยมาลองสาขานี้บ้าง

จริงๆเมนูมีมากกว่า 2 รูปที่ถ่ายมา ร้านนี้มีเครื่องดื่มเยอะเลย ของหวานมีทั้งขนมปังปิ้ง ขนมปังโครตเย็น และแนวน้ำแข็งเกล็ดหิมะขนาดใหญ่ แต่วันนี้อยากกินแนวขนมปังเลยจัดขนมปังมาล้วนๆ

สั่งเป็นปังปิ้งหน้าเนยถั่ว/Nutella อันนี้หน้าอร่อยตามปกติของมันอยู่แล้ว ส่วนขนมปังปิ้งมากรอบกำลังดี ตัวเนื้อขนมปังของเค้าก็โอเคเลย ไม่แข็งเกินไปและเนื้อไม่หนาแน่นไป กำลังโอเค 

อีกรายการเป็นปังปิ้งสติ๊ก+สังขยา อันนี้ชอบมาก เค้าจะตัดขนมปังเป็นชิ้นๆให้เราจิ้มสังขยาเองได้เลย ตัวสังขยาเค้าอร่อยนะ ชอบๆ อ่อ ที่ไม่ชอบนิดคือขนมปังเค้าจะทาเนยและใส่น้ำตาลมาด้วย เราว่าหวานไปหน่อย ครั้งหน้าจะบอกว่าไม่ต้องโรยน้ำตาลละ

เครื่องดื่มสั่งเป็นนมเย็นปั่น/โอวัลตินนมสดเย็น/ชามะนาวเย็น รสชาติดีหมด แต่ถ้าใครไม่ชอบหวานบอกให้ลดหวานหน่อย เราก็บอก เลยได้รสชาติกำลังดี นมของที่นี่ใช้ได้เลย

ราคารวมทั้งหมด 215 บาท ทานกัน 3 คน อิ่มอืด น้ำตาลพุ่งพอดีๆ ????